User:वरुण स्वामी

वरुण स्वामी पुत्र स्व:श्री श्याम सुंदर स्वामी नोहर जिला : हनुमानगढ़ (राजस्थान )

सनातन धर्म क्या है ?

सनातन धर्म विश्व के सभी धर्मों में सबसे पुराना धर्म है। परम्परगत वैदिक #धर्म जिसमें परमात्मा को साकार और निराकार दोनों रूपों में पूजा जाता है। ये वेदों पर आधारित धर्म है, जो अपने अन्दर कई अलग-अलग उपासना पद्धतियाँ, मत, सम्प्रदाय, और दर्शन समेटे हुए है। अनुयायियों की संख्या के आधार पर ये विश्व का तीसरा सबसे बड़ा धर्म है, संख्या के आधार पर इसके अधिकतर उपासक भारत में हैं और प्रतिशत के आधार पर नेपाल में है। हालाँकि इसमें कई देवी, देवताओं की पूजा की जाती है, लेकिन वास्तव में यह एकेश्वरवादी धर्म है। ये धर्म अपने आप में इतना विशाल है कि इसमें से समय-समय पर विभिन्न धर्म निकलते रहे, कुछ पुरानी परम्पराऐं टूटती रहीं और कुछ नई जुड़ती रहीं, कुछ पुरानी मान्यताएँ ज्यों की त्यों रहीं तो कुछ मान्यताएँ इसमें समाती रहीं। कुछ मिला, कुछ पुराना छूटता गया, कुछ पुराना यूँ ही रहा तो कुछ नया जुड़ता गया।

सनातन धर्म जो साधारणतया हिंदु धर्म के नाम से विश्व विख्यात है, संसार का सबसे पुराना धर्म है। वह विकास शील विज्ञान, गणित, कला, दर्शन शास्त्र आदि शास्त्रों से सुसज्जित है जो आधुनिक ज्ञान-विज्ञान से कोसों आगे की विद्वता रखते हैं। इसकी अनगिनत शास्त्रों की संख्या किसी भी दूसरी संस्कृति की तुलना में अद्वितीय ज्ञान का संचार करती है। सनातन धर्म की मूल भाषा संस्कृत, संसार की सबसे पुरानी भाषा के रूप में जानी जाती है। इसके शास्त्रों की गुणवत्ता ने सारे संसार को प्रकाशित किया है। वर्तमान स्थिति में ऐसा कोई भी व्यक्ति नहीं है जो किसी माध्यम से सनातन धर्म से अछूता रहा हो।

परंतु सनातन धर्म की विशेषता तो इसके ज्ञान सागर में ही नहीं बल्कि इसकी संस्कृति और इसके संस्कारों में भी है। सनातन धर्म से जुड़े अनगिनत त्योहार, जो इसके अनुयायी सप्रसंग मनाते आए हैं, इस धर्म की विविधता का प्रमाण प्रकट करते हैं। उल्लास और चहल-पहल से भरे त्योहार हमारे दिल-ओ-दिमाग पर एक अविस्मरणीय छाप छोड़ जाते हैं। संस्कार जो गुरु, माता-पिता, अतिथि इत्यादि को देवों की गणना में रखता है, हमारी प्रेरणा का अधिष्ठान है। इसकी कथाएँ रोमांच से परिपूर्ण हैं और सुनने वाले को अलौकिक दर्शन का अनुभास कराती हैं। कथाओं के श्रवण मात्र ही से किसी भी व्यक्ति के पापों का नाश होता है और हृदय में धर्म का संचार होता है। दान, शांति, अध्यात्म और ध्यान से जुड़ी रीतियाँ विश्व की दूसरी प्रथाओं को लज्जित कर देतीं हैं। समस्त भू मण्डल से तीर्थ यात्री भारत का दर्शन, सनातन धर्म के अद्वितीय चमत्कारों से सम्मुख मात्र होने के हेतु आते हैं। इसमें तो दो राय नहीं हो सकती कि यह विश्व का सबसे पुरातन धर्म और साथ ही सबसे आधुनिक प्रेरक भी है।